กรมพระศรีสวางควัฒนฯ ทรงเป็นประธานพิธีลาสิกขา โครงการบรรพชาอุปสมบทหมู่ฯ สถาบันจุฬาภรณ์
โรงพยาบาลจุฬาภรณ์ สถาบันจุฬาภรณ์ ร่วมกับ ราชวิทยาลัยจุฬาภรณ์ จัดโครงการบรรพชาอุปสมบทหมู่และปฏิบัติธรรม ในโอกาสครบรอบ 10 ปี สถาบันจุฬาภรณ์ และถวายเป็นพระกุศล ศาสตราจารย์ ดร.สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ในโอกาสนี้ ทรงเป็นประธานฝ่ายฆราวาสในโครงการบรรพชาอุปสมบทหมู่และปฏิบัติธรรมถวายเป็นพระกุศลฯครั้งนี้ ณ สาธารณรัฐอินเดีย และสหพันธ์ สาธารณรัฐประชาธิปไตยเนปาล ระหว่างวันที่ 15-22 ก.พ.ที่ผ่านมาและเมื่อวันที่ 22 ก.พ. สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงเป็นประธานในพิธีลาสิกขา ณ วัดไทยกุสินาราเฉลิมราชย์ พร้อมทั้งทรงปลูกต้นสาละ ในการนี้ได้เสด็จฯไปยังมหาปรินิพพานวิหาร ทรงห่มผ้าสักการะพระพุทธรูปปางปรินิพพาน และทรงเวียนประทักษิณ 3 รอบ ทั้งนี้องค์พระพุทธรูปปางปรินิพพานทำด้วยหินทรายแดง องค์พระพุทธรูปยาวประมาณ 7 เมตร กว้าง 5 ฟุต 6 นิ้ว สูง 2 ฟุต 1 นิ้ว ศิลปะมถุรา มีอายุมากกว่า 1500 ปี พุทธลักษณะเสด็จดับขันธปรินิพพานประทับนอน บรรทมตะแคงขวา ผินพระพักตร์ไปทางทิศตะวันตก ส่วนมหาปรินิพพานสถูป ตั้งอยู่ด้านหลังของปรินิพพานวิหาร ซึ่งพระเจ้าอโศก มหาราชเป็นผู้สร้าง และได้บรรจุพระบรมสารีริกธาตุไว้ เชื่อกันว่าเป็นสถานที่บรรทมครั้งสุดท้าย และเป็นสถานที่ที่พระพุทธองค์เสด็จดับขันธปรินิพพานโอกาสเดียวกันนี้ สมเด็จเจ้าฟ้าฯ กรมพระศรีสวางควัฒน วรขัตติยราชนารี ทรงสักการะพระบรมรูปพระบาทสมเด็จพระบรม ชนกาธิเบศร มหาภูมิพลอดุลยเดชมหาราช บรมนาถบพิตร สูง 2.6 เมตร พระราชทานโคงานและโคนมแก่ผู้แทนชุมชนอินเดีย พร้อมทั้งถวายผ้าไตรแด่พระสงฆ์ จำนวน 10 รูป ในการทรงบำเพ็ญพระกุศลอุทิศถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานพระวโรกาสให้ประชาชนเข้าเฝ้าถวายเงินโดยเสด็จพระกุศลตามพระอัธยาศัยด้วย.
โรงพยาบาลจุฬาภรณ์ สถาบันจุฬาภรณ์ ร่วมกับ ราชวิทยาลัยจุฬาภรณ์ จัดโครงการบรรพชาอุปสมบทหมู่และปฏิบัติธรรม ในโอกาสครบรอบ 10 ปี สถาบันจุฬาภรณ์ และถวายเป็นพระกุศล
อุปสมบทหมู่,บรรพชาอุปสมบทหมู่,สถาบันจุฬาภรณ์,โรงพยาบาลจุฬาภรณ์,ครบรอบ 10 ปี สถาบันจุฬาภรณ์,สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์